मिथिला मे जन स्वास्थ्य तथा रक्षात्मक भावना सँ इ गाम गाम मे अषाढाक निर्माण कराओल जाहि पर मिथिलाक वीर संतति मल्ल विद्याक अभ्यास कए नव निर्माणक नीव दैत छलाह। हिनक पहाड़क सामान मुरेठा एबं हाथीक सूंढ़क सामान बाहु मे सुशोभित शाल वृक्षक सोटा देखि केँ पैघ सँ पैघ दुश्मनक फौज लंक लैत छल। हिनक ढोलक एक चोट पर समस्त क्षेत्र सचेत भय जैत छल। हिनक मल्ल नृत्य कालीन ढोलक आबाज़ मेघ गर्ज़न केँ लज्जित के दैत छल। महान तंत्र साधनों हिनक प्रिय क्षेत्र छल। ई तंत्र विद्याक प्रयोग मात्र जीव हितार्थ करैत छलाह। अइयो मिथिलाक चर्मकार वर्ग अपन कुल भूषण बंठाक अनन्य भक्ति एबं कृतग्य भाव सँ द्वारि रक्षक रूप मे हिनक स्थापना करैत अछि। एतवे नहि स्नान काल अँजलि मे जल लय श्रद्धा सँ जलदान करैत अछि। आजीवन अखंड ब्रह्मचारी बंठाक गात मे देवोपम ज्योति ब्याप्त छल।
 एतय देवी काली, दुर्गा, त्रिपुर सुन्दरी के संगे देवी के वैष्णो स्वरुप के दर्शन सेहो होइत अछि। मान्यता अछि जे एतय वैष्णो देवी जागृत अवस्था में रहैत अछि। अविश्वसनीय सन इ बात कल्पनातीत प्रतीत होइत अछि मुदा इ ओतबे स्तय अछि जतेक माँ के अस्तित्व।
 एना नय छीटैक जो एमहरो मटैक जो,
एना नय छीटैक जो एमहरो मटैक जो,
फिल्म - सेनुरक लाज ( मैथिली सिनेमा)
Padma Shri Ganga Devi - गंगा देवी के जन्म मधुबनी जिलाक रसीदपुर गांव में 1928 मे एकटा कायस्थ परिवार मे भेल छलनी। गंगा देवी बचपने सं मिथिला पेंटिंग बनेबाक अभ्यास करैत छलथि। हुनकर वैवाहिक जीवन सफल नै रहलनि, बच्चा नै भेलाक कारण हुनकर पति हुनका छोइड़ के दोसर विवाह क लेलकैन। समयक ओहनो परिस्थिति मे गंगा देवी मिथिला पेंटिंग लेल काज करैत रहली आ मिथिला के पारंपरिक पेंटिंग हस्तशिल्प सं आगू अपन अलग एकटा शैली बनेलनी जे कच्छनी शैली (रेखाचित्र) कहल जाइत अछि।
 एक दिन फ़्रांसिसी कला संग्राहक हुनका घर एलनी आ गंगा देवी के कागज द के ओहिपर अपना लेल किछ चित्र बनेबाक लेल कहलकैन। गंगा देवी के चित्रकारी देख क ओ अतेक प्रसन्न भेलैथ जे ओ गंगा देवी के इनामक तौर पर बहुते बड़का राशि द देलकैन। अहि प्रकार धीरे-धीरे हुनकर कला चित्रकारी के क्षेत्र मे उभरय लागल आ हुनकर चित्रक मांग बढैत गेलनि। हुनका दिल्ली शिल्प संग्रहालय एहन जगह पर आमंत्रित भेटनाय शुरू भेलनि।
 ताहि उपरांत ओ दुनिया भर मे कला के रूप क लोकप्रिय बनेबाक प्रयास मे विभिन्न देशक यात्रा केलथि। गंगा देवी संयुक्त राज्य अमेरिका मे आयोजित एकटा कार्यक्रम, 'भारत के त्योहार' मे सेहो भाग लेलथि। अहि आयोजन मे ओ अपन चित्र के प्रदर्शित केलथि आ कतेको अंतरराष्ट्रीय कलाकार द्वारा सराहल गेलथि।
 मिथिला पेंटिंग मे हुनकर प्रयास के लिए भारत सरकार हुनका National Award for Crafts सं सम्मानित केलकनी। वर्ष 1984 मे गंगा देवी के भारत के राष्ट्रपति द्वारा पद्मश्री सं सेहो सम्मानित कैल गेलनि।
 गंगा देवी के हिंसक मृत्यु 1991 मे हुनकर सौतेला बेटाक हाथो भेलनि। जे शायद हुनकर नबका अधिग्रहीत संपत्ति के हड़पय चाहैत छल। गंगा देवी जाहि परिस्थिति मे चित्रकारी के इ सफर शुरू केने छलथि, ओहिसँ स्पष्ट होइत अछि जे अहि यात्रा मे ओ बहुते किछ अर्जित केने छलथि।
 जनश्रुति अछि जे गोनू झा के प्रत्युत्पन्न बुद्धि सं प्रसन्न भऽ के भगवती वरदान देने छलखिन जे ओना तऽ हिनका तर्क मे कियो नै हरा सकत आ हाइर गेला पर हिनकर प्राणांत (मृत्यु) भऽ जायत।
 भोरक समय छल। गोनू झा ने नित्य-क्रिया सं निवृत्त होयबाक लेल लोटा ताकलथी। तत्काल नै भेटलनि, तऽ नदी काते चैल गेलाह।
 नदी नमहर छल। एक दिसन ओ शौच-क्रिया सं निवृत भऽ रहल छलैथ तऽ दोसर दिसन एकटा जाहिल सेहो ओहि काज मे लागल छल। एक-दोसर पर नजैर पड़ल। गोनू झा उठय लगलैथ तऽ देखलखिन जे ओ नदी काते बैसल छल। मोन मे एलैन जे ओकरा सं पहिले उठला पर ओ बुझत जे केहन पंडित छैक? हमरा सं पहिले उइठ गेलय। इ बात सोइच बैसले रहला।
 ओमहर ओ सोचलक जे पहिले उइठ गेला पर गोनू झा सब कऽ कहैत फिरथिन जे आखिर जाहिले छियै न?
 दुनु एक-दोसर कऽ पहिले उठबाक प्रतीक्षा करैत रहल। मध्याहन भ गेल। फेरो कियो उठबाक नामो नै लऽ रहल छल। अंततः ओहि मूर्ख सं नै रहल गेल। पत्नी कऽ अबाज लगेलक, बिरछी माय, आय खेनाइ एतय लेने आयब आ खुआओ देब। आय पंडित जी के हरेनाय छै।
 गोनू झा ताबे धरि अकच्छ भ चुकल छलाह आ इ सुइन हताश भऽ गेला। हुनका पछतावा होमय लगलैन जे कोन मूर्ख सं बाजी लगेलौं?
 ● मैथिली चुटकुला - भूकंप के की समाचार ऐछ ?
 अंत मे गोनू झा इ कहैत पहिले उइठ गेला, 'जो रे जाहिल, तुहैं जीतलें या हमहि हारलौं।
 किंवदंती ऐछ जे यैह हाइर गोनू झा के प्राणांत के कारण बनलनी।
 Nisha Jha Actress के जन्म 10 सितम्बर 2000 के भेल छलनी। निशा झा मूलतः दरभंगा जिलाक लक्ष्मीसागर के निवासी छथि। हिनकर माँ सुधा झा प्रसिद्ध अभिनेत्री आ थियेटर आर्टिस्ट छथि। बचपन सं अपन घर मे अपन मां सं अभिनय सीखबाक बाद ओ कमे उम्र मे अभिनय के क्षेत्र मे कदम रखी देलथि।
 हिनकर अभिनय के सुरुआत भेलनि 'डीडी बिहार' चैनल पर मैथिली सीरियल 'गंगा प्रेमक डोर' सं आ एकर बाद अहि क्षेत्र मे हुनकर मांग बढैत चली गेलनि। फेर ओ नेशनल जियोग्राफी के लेल वृत्तचित्र मे काज केलथि। एकरा बाद डीडी बिहार के लेल बनल मैथिली सीरियल 'पाहुन' मे काज केलथि।
 एकरा बाद निशा झा बड़का पर्दे पर दस्तक देलथि आ स्वरा भास्कर के संग हिंदी फिल्म 'अनारकली ऑफ आरा' मे अभिनय केलथि।
 निशा झा द्वारा अभिनीत मैथिल फ़िल्म के नाम अछि 'हाफ़ मर्डर', 'दीवाना अहांके प्यार मे', 'कोशी के लाल", 'विधाता' आ 'जान' ।
 एखन धरिक हिनकर भोजपुरी फिल्मक - छलिया ( Chhaliya ), 'पवन पुत्र' ( Pawan Putra ), 'मेंहदी लगा के रखना 3', पराग पाटिल के निर्देशन मे बनल 'संघर्ष' आ 'बन जा मेरी रानी' आदि नाम अछि।
 Bihula Bishahari Lok Katha : अंग के लोकगाथा के मुताबिक बाला - बिहुला विषहरी पूजा के लेल अंग प्रदेशक राजधानी चंपा नगरी (भागलपुर) मे उद्भव स्थल अछि। एतय माता विषहरी के सती बिहुला के कारण ख्याति प्राप्त भेलनि। भगवान शंकर जी के दत्तक पुत्री विषहरी माता भगवान शंकर जी जंका ख्याति प्राप्त करय चाहैत छलथि। अहि लऽके भगवान शंकर सं अपन इच्छा व्यक्त केलथि। भगवान शंकर कहलखिन, हमर एकटा भक्त अंग प्रदेश मे अछि अगर ओ अहाँक पूजा श्रद्धा भाव सं कऽ लैत अछि, तऽ अहाँक ख्याति भेट जायत।
 विषहरी माता चांदो सौदागर सं अपन इच्छा व्यक्त केलखिन तऽ, चांदो सौदागर प्रस्ताव कऽ ठोकरा देलनी। ओ कहलैथ जे हम शिव केर भक्त छी। अहिसँ माता विषहरी क्रोधित भऽ गेलथि आ चांदो सौदागर कऽ सतेनाय शुरू कऽ देलथि। अहि क्रम मे चांदो सौदागर के छह पुत्र के हत्या कऽ देल गेल। संपत्ति के तितर-बितर कऽ देल गेल। सतमा आ आखिरी पुत्र बाला के बियाह सती बिहुला सं संपन्न भेलनि। एकरा अर्थात अपन वंश के बचेबाक लेल चांदो सौदागर भगवान विश्वकर्मा के आह्वान केलथी।
 विश्वकर्मा द्वारा बाला के जीवित रखबाक लेल एकटा लोहाक बांसक घर बनाओल गेल, ताकि कुनो ठाम सं सर्प के प्रवेश नै भऽ सकै। इ घर अखनो चंपानगर मे मौजूद अछि। अहि बीच विषहरी विश्वकर्मा के लऽग पहुंच के चेतावनी देलनि, जे एकटा बाल भरी छेद घर मे छोड़य पड़त, नै तऽ परिणाम ठीक नै हैत। भगवान विश्वकर्मा माता विषहरी के बात माइन लेलखिन।
 सुहाग राइतिक दिने विषहरी के भेजल दूत नाग रात्रि 12 बजे सिंह नक्षत्र के प्रवेश होएते बाला लखेंद्र के डइस लेलक, जाहिसँ हुनक मृतु भऽ गेलनि। बिहुला सती छलीह, ओ हाइर नै मनलनी। सती बिहुला चंपा नदी के जल मार्ग सं मंजूषा नाउ पर चइढ़ कऽ देवलोक जाइत छथि आ अपन पति लखेंद्र के जिंदा लऽ के आनैत छथि।
 देवलोक सं देवराज इंद्र माता विषहरी सं अनुरोध करैत छथिन आ सती बिहुला के महत्व पर चर्चा करैत छथिन। सती बिहुला सं माता विषहरी फेर वैह बात दोहराबैत छथिन, जे चांदो सौदागर के कहने छलखिन। सती बिहुला के प्रस्ताव पर चांदो सौदागर ना-नुकूर करैत हामी भैर देलन आ कहलैथ जे दहिना हाथ सं भगवान शंकर जी के आ बांमा हाथ सं माता विषहरी के पूजा करब, तहिया सं आय धरि विषहरी पूजा मे बांमा हाथे सं पूजा होइत अछि।
 लोक कथाक अनुसार बताओल गेल अछि जे मंजूषा एकटा नाव अछि, जेकर निर्माण शिल्पराज विश्वकर्मा जी स्वयं तैयार केने छलखिन। एकर भित्ती पर लहसन मालाकर चित्रकारी केने छलाह। अहि चित्रकारी के माध्यम सं हुनक मृतुक घटना के वर्णन कैल गेल छल। अहि नाव सं फेरो सती बिहुला वापस सेहो आयल छलीह। तैं तहने सं मंजूषा कला Manjusha Art के महत्व सेहो बइढ़ गेल। 